
Cím nélkül 35x50 rézkarc,akvatinta

A 2012-ben készült monochrome nyomat egy képzelt jelenetet ábrázol melyen fiktív alakok
különböző viszonyokban jelennek meg egymás és környezetük részleteivel.A narratív kompozíció,
a részletgazdag felületkezelés és vonalkultúrák zsúfolt összhatást keltve engednek
betekintést a fantázia világába.A foltmaratás és karc együttes alkalmazása változatos
textúrákat eredményez a képen.A sötéttől a világosig terjedő tónusértékek skálája némileg
plaszticitást kölcsönöz az alakoknak és környezetüknek de a tér és a távlatok érzékeltetése
igencsak kezdetleges.A hullámos és egyenes vonalrendszerek harmóniája kölcsönhatásban van
az akvatintázás során keletkezett fekete és szürke foltokkal.A nyomtatáskor létrejött
vakfoltok és a maratáshoz használt sav által nem szabályosan marott foltok mind hozzájárulnak
a nyomat véletlenszerű mivoltához.A szürreális hangulatot Salvador Dali munkássága mellett
a múlt század kiemelkedő nagy grafikus egyéniségei: Kondor Béla és Kass János ichlették.A
grafikai technika megválsztását a Spanyol,barokk festő és grafikus-művész:Francisco Goya
rézkarc és akvatinta sorozatai inspirálták.



